“ИРА истинска” пое отговорността за нападението в Северна Ирландия | Блиц
“ИРА истинска” пое отговорността за нападението в Северна Ирландия
https://blitz.bg/svyat/ira-istinska-poe-otgovornostta-za-napadenieto-v-severna-irlandiya_news38823.html Blitz.bg
08 Март 2009, 22:22
Отговорността за нападението върху военната база в Северна Ирландия в събота вечер бе поета от републиканска групировка, известна като “ИРА истинска”.
При нападението бяха убити двама военнослужещи, а четирима души бяха тежко ранени. Един от тях е в критично състояние. Британският премиер Гордън Браун заяви, че стрелбата не трябва да спира мирния процес, подкрепян от жителите на Северна Ирландия. По думите на Браун цялата страна е “потресена и възмутена от страхливото нападение срещу войници, служещи на родината. “Ще направим всичко възможно, за да направим Северна Ирландия безопасна и ви уверявам, че убийците ще бъдат предадени в ръцете на правосъдието”, заяви той. Премиерът на Северна Ирландия и лидер на Демократичнат юнионистка партия Питър Робинсън определи извършеното нападение като “страховито напомняне за събитията от миналото”. Цаместникът на Робинсън и бивш член на ИРА Мартин Макгинес каза, че “хората, отговорни за вчерашното нападение, показват ясно, че биха искали да продължат или да започнат отново тази война”. Министърът по въпросите на Северна Ирландия Шон Уудуърт описа станалото като “варварско престъпление”. То според него ясно показва разликата между онези, които служат на обществото, и онези, които не желаят спокоен живот. “извършителите ще бъдат наказани и няма да успеят да спрат процеса на политическо урегулиране в Северна Ирландия”, каза Уудуърт. Според наличните данни въоръжени лица се скрили в автомобил на фирма за доставка на пици. Когато нищо неподозиращите войници излузли да получат поръчаната пица, по тях била открита стрелба. Инцидентът стана във военната база “Масерин”, разположена на 25 километра северно от Белфаст. Това е първи смъртен случай на територията на Северна Ирландия от 1997 г. Наскоро обаче имаше инциденти без жертви – през 2008 г. непримиримите републиканци (привърженици на отделянето на Северна Ирландия от Великобпитания) извършиха две покушения срещу полицаи, а през февруари 2009 г. спецслужбите обезвредиха 136-килограмова бомба до казарми в Кастлуелън. /Би Би Си